नन्दकिशोर नौटियाल
श्री नन्दकिशोर नौटियाल (जन्म : 21 सितंबर सन् 1929 - गोलोकवास: 30 अगस्त 2019, देहरादून) वरिष्ठ पत्रकार, महाराष्ट्र राज्य हिन्दी साहित्य अकादमी के कार्याध्यक्ष तथा `नूतन सवेरा' के संपादक रहे। वे हिन्दी ब्लिट्ज के सम्पादक भी रह चुके हैं। हिन्दी ब्लिट्ज़ के पूर्व संपादक तथा महाराष्ट्र राज्य हिन्दी साहित्य अकादमी व श्री बदरीनाथ मंदिर समिति के पूर्व अध्यक्ष श्री नंदकिशोर नौटियाल जी अपने अंतिम क्षण तक मुंबई और उत्तराखंड की सामाजिक, सांस्कृतिक व साहित्यिक संस्थाओं में सक्रिय भूमिका निभाते रहे।